מנצור מרזוק

מנצור (או: מאנצור) מרזוק (נפטר ג' בסיון תקמ"ג, 1783) היה רב, דיין, פרשן תלמוד ודרשן בירושלים.
ביוגרפיה
נולד בחלב. אביו נפטר בטרם עת, ואמו שלחה אותו ללמוד עם אחיו, סעדיה, בישיבת בית יעקב פירירה בירושלים, שם למד תורה אצל הרב ישראל מאיר מזרחי, מחבר שו"ת פרי הארץ, אצל אחיו הרב נסים חיים משה מזרחי, מחבר ספר אדמת קודש וכן מפי הראש"ל הרב רפאל מיוחס, מחבר ספר פרי האדמה. היה לרב ומורה צדק בירושלים ולחבר בבית דינו של מהרי"ט אלגאזי.אריה פרומקין, תולדות חכמי ירושלם ג, עמ' 102-101. חתום על מספר תעודות מכתבים מרבני ירושלים, לעיתים כשני מיד לאחר הרב יום טוב אלגאזי.אליעזר בשן, אלמנת רבי שלום שרעבי, בתוך: אסופות, ו, עמ' קנב, קנח בין תלמידיו היו האחים בנימין נבון, מחבר ספר "פי שנים" ומרדכי נבון. הסכים על מספר ספרים, ביניהם: "עיני אברהם" לר' אברהם צפיג, "וחשב לו הכהן" (תקמ"ד) ו" ושב הכהן" (תקמ"ז) לרב אברהם כ"ץ.

נפטר בג' סיון תקמ"ג ונטמן בהר הזיתים.אריה פרומקין, תולדות חכמי ירושלם ג, עמ' 102-101 ציין שנפטר בתקמ"ט, אך כבר בספרו של מרזוק "בן פדהצור" שנדפס בתקמ"ו מוזכר כי המחבר נפטר. על פי מצבתו, שהובאה אצל: יעקב שלום גפנר, אור השמש, עמוד קנ"ב, תאריך הפטירה הנכון הוא: תקמ"ג. הספידו הרב אברהם סתהון.

 חיבוריו 
 בן פדהצור (שאלוניקי תקמ"ו): דרשות על סדר התורה. נדפס לאחר מות המחבר והובא לדפוס על ידי מרדכי בן יונה נבון.
 קרבן אליצור (שאלוניקי תקל"ז) חידושים על מסכת עבודה זרה ושו"ת. בראשית הספר הסכמה מאת הראש"ל רפאל מיוחס.
 צור תעודה (שאלוניקי תקמ"ג) חידושים ופלפולים על הלכות שלוחין לרמב"ם.
 בית צור (בכתב יד)

חידושי תורה רבים ממנו מובאים בספר מחנה יאודה לרב יהודה קצין.

 לקריאה נוספת 
 אריה פרומקין, תולדות חכמי ירושלם ג, עמ' 102-101.
 חיד"א, שם הגדולים מערכת ספרים אות צ [ט] צור תעודה
 יעקב שלום גפנר, מדרשו של שם, אות לב, אור השמש, ירושלים תש"ל, עמ' קנא-קנב


קישורים חיצוניים









 הערות שוליים 

קטגוריה:נפטרים ב-1783
קטגוריה:פרשני התלמוד
קטגוריה:מחברי ספרי דרוש
קטגוריה:דיינים ארץ-ישראלים
קטגוריה:רבנים ירושלמים
קטגוריה:פרשני הרמב"ם
קטגוריה:ראשוני האחרונים
קטגוריה:יהודים הקבורים בהר הזיתים: חלקת הספרדים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18